CELEX: 62022TN0125
Language: hr
Date: 2022-03-08 00:00:00
Title: Predmet T-125/22: Tužba podnesena 8. ožujka 2022. – RT France/Vijeće

4.4.2022   
            
            
               HR
            
            
               Službeni list Europske unije
            
            
               C 148/47
            
         
      Tužba podnesena 8. ožujka 2022. – RT France/Vijeće
      (Predmet T-125/22)
      (2022/C 148/64)
      Jezik postupka: francuski
      
         Stranke
      
      
         Tužitelj: RT France (Boulogne-Billancourt, Francuska) (zastupnik: E. Piwnica, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2022/351 od 1. ožujka 2022. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini;
               
            
                  —
               
               
                  poništi Uredbu Vijeća (EU) 2022/350 od 1. ožujka 2022. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini;
               
            
                  —
               
               
                  naloži Vijeću Europske unije snošenje svih troškova;
               
            sa svim pravnim posljedicama.
      
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik povrijedio prava obrane i načelo kontradiktornosti, zajamčena člancima 41. i 48. Povelje Europske unije o temeljnim pravima.
               
            
                  2.
               
               
                  Drugi tužbeni razlog, koji se temelji na tvrdnji da je tuženik povrijedio slobodu izražavanja i informiranja zajamčenu člankom 11. Povelje o temeljnim pravima.
               
            
                  3.
               
               
                  Treći tužbeni razlog, koji se temelji na tvrdnji da je tuženik povrijedio slobodu poduzetništva zaštićenu člankom 16. Povelje o temeljnim pravima.
               
            
                  4.
               
               
                  Četvrti tužbeni razlog, koji se temelji na tvrdnji da je tuženik povrijedio načelo nediskriminacije koje proizlazi iz članka 21. Povelje o temeljnim pravima.